HMS- og branninstruks for idrettsklubber – Vår Energi Arena Sørmarka
Sikre at idrettsklubber, trenere, instruktører og andre ansvarlige voksne kjenner sine oppgaver ved brannalarm, evakuering og andre HMS-relaterte hendelser i Vår Energi Arena Sørmarka.

Denne instruksen skal bidra til en trygg gjennomføring av trening og aktivitet i Vår Energi Arena Sørmarka.
Instruksen gjelder alle klubber, trenere, instruktører, lagledere og andre ansvarlige voksne som benytter arenaens fasiliteter. Dokumentet skal være kjent for ansvarlige før aktivitet starter.
Klubbene har ansvar for sikkerheten til egne deltakere under trening og aktivitet, og skal følge denne instruksen samt klubbens egne HMS-rutiner.
Arenaens fasiliteter
Instruksen gjelder ved bruk av:
· Ishall (ishockey, kunstløp, hurtigløp og curling)
· Klatrevegg og Buldrevegg
· Treningsrom, samt andre trenings- og aktivitetsområder
HMS - Idrettsklubbens ansvar
Klubbene har ansvar for sikkerheten til egne deltakere under trening og aktivitet.
Klubben skal:
· sørge for at ansvarlig trener eller instruktør er til stede under hele aktiviteten
· ha nødvendig førstehjelpsutstyr tilgjengelig under trening
· følge egne HMS-rutiner
· dokumentere ulykker og skader i henhold til klubbens egne rutiner. informere Vår Energi Arena Sørmarka om alvorlige ulykker eller hendelser
· melde fra om farlige forhold eller feil som kan påvirke sikkerheten i arenaen

Eksempler på forhold som skal meldes:
·skader på vant eller isflate
·defekt treningsutstyr
·skader på klatre- eller buldrevegg
·blokkerte rømningsveier
·vannlekkasjer
·tekniske feil
·andre forhold som kan medføre risiko
Førstehjelp og skadehåndtering
Ansvarlig trener eller instruktør skal kjenne plasseringen av førstehjelpsutstyr, hjertestartere og bårer.
Ved alvorlig personskade eller akutt sykdom:
1. Ring 113.
2. Gi nødvendig førstehjelp.
3. Varsle ansatte i Vår Energi Arena Sørmarka så snart situasjonen er under kontroll.
4. Sørg for at ambulanse blir møtt ved hovedinngangen eller kjøreport dersom dette er nødvendig.
Hjertestartere finnes:
·ved veggen tribune/WC, innenfor hovedinngangen til hallen
·ved døren til vaktmesterkontoret
Bårer finnes:
·ved vaktmesterkontoret
·ved stolpe på indre bane i nordsvingen
·ved stolpe på indre bane i sørsvingen

Branninstruks ved brannalarm eller evakuering
Alle brannalarmer skal behandles som reelle hendelser inntil annet er bekreftet.
Evakuer alltid ved utløst brannalarm – også dersom årsaken er ukjent.
Ved brannalarm eller annen evakueringssituasjon har trener eller ansvarlig voksen ansvar for egen gruppe.
Ved brannalarm
1. Stopp aktiviteten
·Avslutt aktiviteten umiddelbart.
·Sørg for at treningen stoppes på en trygg måte.
·Ikke bruk tid på å hente personlige eiendeler.
2. Evakuer bygget
·Benytt nærmeste sikre rømningsvei.
·Ikke bruk heis.
·Hold gruppen samlet.
·Følg instrukser fra arenaens ansatte eller nødetater dersom disse er til stede.
·Trener eller ansvarlig voksen leder gruppen ut av bygget på en rolig og kontrollert måte.
3. Gå til samlingspunkt
·Gå direkte til samlingspunktet.
·Hold gruppen samlet.
·Foreta en rask opptelling dersom dette lar seg gjøre.
·Meld fra til arenaansvarlig eller nødetat dersom noen savnes.
Ingen skal gå inn i bygget igjen før brannvesenet eller ansvarlig personell har gitt klarsignal.
Samlingspunkt
Primært samlingspunkt:
Parkeringsplassen ved hovedinngangen til Vår Energi Arena Sørmarka.
Alternativt samlingspunkt:
Ved baksiden av bygget, ved uteserveringen til kafé/barnehage, dersom parkeringsplassen ikke kan benyttes.
Arenaens ansvar
Vår Energi Arena Sørmarka har ansvar for byggets sikkerhet, tekniske installasjoner og overordnet koordinering ved brann eller andre hendelser.
Arenaens ansatte kan stanse trening eller aktivitet dersom forholdene vurderes som uforsvarlige, eller ved tekniske feil, brannalarm eller andre hendelser som påvirker sikkerheten.
 Viktige telefonnummer
Brann: 110
Ambulanse: 113
Politi: 112
Ved alvorlige ulykker, brann eller andre alvorlige hendelser skal arenasjef varsles så snart situasjonen er under kontroll.
Anne Tomasgaard
Arenasjef
Telefon: 900 41 083

Ved spørsmål om HMS, avvik eller administrative forhold:
Bente Dickhausen
Administrasjon og HMS
E-post: bente@folkehallene.no

